text:
Minnismerki Lennons í Central Park í New York í 2008 (ovara myndin) og 2010, tá alt verður ruddað (Myndir: Birgir Kruse)
Hann leingi livið, Lennon! Sjónvarpsrásin DR2 hevur í kvøld lýst amerikanska rættarstríðið í heimildarfilminum USA vs Lennon. Greitt er at Nixon-stjórnin tók Lennon sum eina kollveltandi hóttan. Spennandi at síggja poppstjørnur, ið veruliga hava nakað upp á hjartað, mótvegis politikarum, sum altíð og uttan undantak verða korrumperaðir av makt. Poppstjørnurnar hava fólksligu útbreiðsluna at dúva uppa, meðan politikararnir hava alt maktapparatið frá løgtingi, til dómstól og løgreglu, umframt spunasmiðir, at dúva uppá. Jú minni hesi seinnu hava upp á hjartað, jú meiri tykjast hini fyrru at avrika. Vænti, at framtíðin liggur í betri hondunum hjá poppstjørnum av Lennon-slagnum enn fjórðahvørt-árs-livibreyðs-politikarum.


c: text/html

text:
Einaferð varð ávarað ímóti samankoyring av persónsupplýsingum. Veit ikki, um nakar skilti ella gav sær far um innihaldið í hesum herrópi frá fyrst í áttatíárunum. Eg meini so við, árið 1984 var enn framtíð og eingin hugsaði um Big Brother og The Wall var ikki komin í umfar. Tá eg vaknaði í morgun og tendraði telduna ynskti Google mær til lukku: "Happy Birthday Birgir!" Javel, vita tey nú so
væl har yviri í Mountain View í Kalifornia? Ella munnu tað vera persónsupplýsingarnar, sum nú eru júst so samankoyrdar, sum ávarað varð um, og at øll vitan, tú gevur frá tær, viljað ella óviljað, verður meir og meir miðsavnað á færri og færri støðum? Áhugavert, tá tú sjálvur gerst medspælari í einari núlidnar framtíðarsøgu, sum einaferðina æt 2001 og seinni 1984, trúgvi hvør, ið trúgva vil. Framtíðin er núliðin. Annars takk fyri heilsanina, Google!

robotstxt: allowed

filter: keep


text:
ProWord
Var tú signaður av at lesa fylgjandi?
Signing av takksemi1. Takksemi talar um tað andaliga lívið.
Lukas 17,11-18
Hvar eru teir níggju?
2. Takksemi gevur Gudi heiður.
Ápostlasøgan 3,7-11
Vit geva øðrum áræði við at vera takksom.
3. Móttøka av náði Guds og frelsu hansara leiðir okkum til takksemi.
Efesusbrævið 2,4-10
Ov lítil tøkk kann vera eitt tekin um at vera vilstur.
4. Ein trúgvandi takkar fyri alt, sum Gud hevur gjørt.
Filippibrævið 4,6
Gud veit, hvat okkum tørvar.
5. Lív eins trúgvandi eigur at vera merkt av takksemi.
Kolossibrævið 3,15-17
Ov lítil tøkk, forðar møguleikum at vitna.
6. Vit eru kallað til at vera takksom og vísa takksemi.
1. Tessalonikabræv 5,17-18
Tað er eingin støða, hvar vit ikki skuldu verið takksom.
Hví ein trúgvandi eigur at vera takksamur?
1. Gud biður okkum.
2. Ikki at takka er synd.
3. Gjøgnum takksemi tilbiða vit Gud.
4. Gjøgnum takksemi opna vit vegin fyri tænastu.
5. Gjøgnum takksemi eggja vit onnur at liva fyri Gud og tæna honum.
6. Takksemi margfaldar friðin í hjarta hins trúgvandi.
Sálmur 50,14


text:
5.8.10
Balthazar
Eftir tilmæli frá Teiti Lassen, sum er kendur við Soho, ótu vit lunch á Balthazar mitt í Soho. Ein fronsk matstova av tí góða gamla slagnum við framúr stílfullari servering. Men eisini larmandi stórbýarcafé, sum gevur ein góðan kickstart til stórbýarlívið. Eftir máltíðina gingu vit oman eftir Manhattan. Verri gekki at finna spælistaðin Joe's Place, sum Teitur eisini viðmælti. Taxasjafførurin, ein sikh indari, kendi hvørki navn ella gøtu. So tað bleiv eitt roundtrip, around the block. og aftur til hotellið, sama stað, har vit startaðu.
at 5:12 PM
Labels: ferðafrásøgn


text:
Danjal av Rana 13.02.2018 (12:27)
Prinsurin farin heim til Fredensborg
Heindrikkur, prinsur, er í dag útskrivaður frá Ríkissjúkrahúsinum og fluttur til Fredensborg slott.
- Hansara kongaliga hátign, Heindrikkur, prinsur, er í dag, fluttur frá Ríkissjúkrahúsinum til Fredensborg Slott, har hann ynskir at vera sína síðstu tíð. Støðan hjá prinsinum er framvegis sera álvarslig, boðar Kongahúsið frá.
Heindrikkur, prinsur, hevur verið innlagdur síðani 28. januar. Seinastu dagarnar er støðan versnað, so mikið, at Fríðrikur, krúnprinsur, er komin heim av vetrarleikunum í Suðurkorea fyri at vera hjá pápa sínum.
Margretha, drotning, Joakim, prinsur, og abbabørn Heindrikk hava eisini øll vitjað hann, umframt systir hansara, Catherine, og bróðir hansara, Étienne, skrivar Ekstrablaðið.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Ansa eftir kortinum
Svikarar finna í heilum uppá nýggjar mátar at royna at stjala ella avrita bæði kort og pin-kotur. Tí er tað umráðandi, at tú altíð ansar væl eftir bæði korti og pin-kotu. Her fært tú nøkur góð og einføld ráð um kort.
Soleiðis kanst tú fyribyrgja
- Halt fyri við hondini, so onnur ikki síggja, tá tú trýstir tína pin-kotu í einum terminali ella einari sjálvtøku.
- Hygg eftir sjálvtøkuni og samanber hana við aðrar sjálvtøkur. Er nøkur útgerð á sjálvtøkuni, ið ikki sær út til at vera ein upprunalutur? So nýt eina aðra sjálvtøku.
Tá tú keypir við korti á netinum
Tá tú keypir í einum nethandli, ið hevur skrásett seg við trygdarloysnini Verified by Visa ella Mastercard Secure Code, verður tú biðin um at stovna eina Verified by Visa-kotu ella Mastercard SecureCode og at skráseta eitt fartelefonnummar til títt altjóða gjaldskort.
Síðan fært tú eini sms-boð við eini einnýtiskotu, hvørja ferð tú keypir í einum internethandli við kortinum, ið er meldað til Verified by Visa ella Mastercard Secure Code. Fyri at keypið skal ganga ígjøgnum, skalt tú skráseta einnýtiskotuna á heimasíðuni, ið tú keypir frá.
Loysnin er brúkaravinarlig, tí tú sleppur undan at minnast eina sjálvvalda kotu, sum fyrr var ein partur av trygdarloysnini. Í staðin fært tú eitt sms, sum ger tað skjótt og lætt at trýsta kotuna.
Ansa væl eftir loynitalinum
Skriva ongantíð loynitalið niður. Um tú ikki minnist títt loynital, kanst tú nýta ein minnislepa.